
ЕВРАЗИЯ ЭКОНОМИКАЛЫК КОМИССИЯСЫ
КЕҢЕШ

ЧЕЧИМ

	2022-жылдын «17» марты 
	         № 25   
	         Москва шаары  



Медицина буюмдарына техникалык сыноо жүргүзүү 
эрежелерине өзгөртүүлөрдү киргизүү тууралуу

2014-жылдын 29-майындагы Евразия экономикалык бирлиги жөнүндөгү Келишимдин 31-беренесинин 2-пунктуна, 2014-жылдын 
23-декабрындагы Евразия экономикалык бирлигинин алкагында Медицина буюмдарын (медицина буюмдарын жана медицина техникаларын) жүгүртүүнүн бирдиктүү принциптери жана эрежелери тууралуу Макулдашуунун 4-беренесинин 4 жана 5-пункттарына, Жогорку Евразия экономикалык кеңешинин 2014-жылдын 23-декабрындагы № 98 чечими менен бекитилген Евразия экономикалык комиссиясынын Иш регламентине карата № 1 тиркемесинин 105 жана 106-пункттарына ылайык, Евразия экономикалык комиссиясынын Кеңеши чечти:
1. Евразия экономикалык комиссиясынын Кеңешинин 
2016-жылдын 12-февралындагы № 28 чечими менен бекитилген Медицина буюмдарына техникалык сыноо жүргүзүү эрежелерине (мындан ары – Эреже) тиркемеге ылайык өзгөртүүлөр киргизилсин.
2. Төмөндөгүлөр белгиленсин:
ушул чечим күчүнө кирген күнгө чейин мындай сыноолорду жүргүзүүгө укугу бар ыйгарым укуктуу уюм менен түзүлгөн жарандык-укуктук келишимге ылайык медицина буюмдарына техникалык сыноолорду жүргүзүү бул келишимди түзүп жаткан учурда аракетте болгон редакциядагы Эрежелерге ылайык түзүлөт; 
жарандык-укуктук келишим түзүлгөн учурда аракетте болгон редакциядагы Эрежелерге карата тиркемелерине ылайык форма боюнча берилген медицина буюмдарына техникалык сыноолорду жүргүзүү протоколдору Евразия экономикалык бирлигинин алкагында медицина буюмдарын каттоо үчүн кабыл алынат. 
3. Ушул Чечим ал расмий жарыяланган датадан тартып 
180 календардык күн өткөндөн кийин күчүнө кирет.

Евразия экономикалык комиссиясынын Кеңешинин мүчөлөрү:

	Армения Республикасынан
	Беларусь Республикасынан
	Казакстан
Республикасынан

Республикасынан
	Россия
Федерациясынан

ЭРЕЖЕЛЕРИ
I. Жалпы жоболор
1. Ушул Эреже Евразия экономикалык бирлигинин (мындан ары – Бирлик) алкагында медицина буюмдарын каттоо максатында техникалык сыноолорду жүргүзүүнүн тартибин, анын ичинде техникалык сыноолорду жүргүзүүгө укугу бар ыйгарым укуктуу уюмдарга (мындан ары – ыйгарым укуктуу уюмдар) карата талаптарды белгилейт. 
2. Ушул Эреженин максаттары үчүн төмөндөгүлөрдү билдирген түшүнүктөр колдонулат:
«сыноо» – ал аракетте болгон учурда объектини моделдөөдө жана (же) объектиге таасир этүүдө ага таасир тийгизүүнүн натыйжасы катары сыноо объектисинин касиеттеринин сандык жана (же) сапаттык мүнөздөмөлөрүн эксперименталдык аныктоо;
«сыноолордун усулу» – сыноолордун тиешелүү принциптерин жана каражаттарын колдонуу эрежеси;
«сыноолордун методикасы» – өз ичине сыноо ыкмасын, сыноо каражаттарын жана шарттарын, сынамдарды (үлгүлөрдү) алууну, объектинин касиеттеринин бир же бир нече өз ара байланышкан мүнөздөмөлөрүн аныктоо боюнча операцияларды аткаруу алгоритмдерин, натыйжаны алуу үчүн зарыл болгон маалыматтарды берүү формаларын жана эсептөөлөрдү камтыган стандарттык операциялык жол-жобо;
«сыноолордун программасы» – сыноолордун объектисин жана максаттарын, сыноолордун түрлөрүн, усулдарын (методикаларын), жүргүзүлгөн эксперименттердин ырааттуулугун жана көлөмүн, сыноолорду өткөрүү тартибин, шарттарын, ордун жана мөөнөттөрүн белгилеген уюштуруучулук-методикалык документ.
3. Техникалык сыноолор медицина буюмдарынын Евразия экономикалык комиссиясынын Кеңешинин 2016-жылдын 
12-февралындагы № 28 чечими менен бекитилген Медицина буюмдарынын коопсуздугуна жана натыйжалуулугуна жалпы талаптарга, алардын маркаланышына жана аларга карата эксплуатациялык документтерине (мындан ары – Жалпы талаптар) шайкештигин аныктоо максатында жүргүзүлөт.
4. Техникалык сыноолорду жүргүзүүдө колдонуунун натыйжасында ыктыярдуу негизде медицина буюмдарынын Жалпы талаптарга толук же жарым-жартылай шайкеш келиши камсыз кылына турган стандарттардын тизмегине киргизилген стандарттардын талаптары, ошондой эле өндүрүүчү медициналык буюмдун Жалпы талаптарга шайкештигин тастыктоо үчүн колдонгон медицина буюмдарынын берилген техникалык мүнөздөмөлөрү колдонулат. 
Стандарттардын аталган тизмегине киргизилген изилдөөлөрдүн (сыноолордун) жана өлчөөлөрдүн эрежелерин жана ыкмаларын камтыган стандарттар жок болгон учурда, техникалык сыноолорду жүргүзүү максатында Бирликке мүчө мамлекеттин (мындан ары – мүчө мамлекет) мыйзамдарына ылайык аттестацияланган (валидацияланган) жана бекитилген сыноо усулдары (методикалары) колдонулушу мүмкүн.
5. Техникалык сыноолор өтүнмө ээси тарабынан тандалып алынган, аларды каттоо максатында медицина буюмдарына изилдөө (сыноо) жүргүзүүгө укугу бар алар тууралуу маалыматтар ыйгарым укуктуу уюмдардын бирдиктүү реестрине (мындан ары – ыйгарым укуктуу уюмдардын реестри) киргизилген техникалык сыноолорду жүргүзүүгө укугу бар сыноо лабораторияларында (борборлорунда) жүргүзүлөт.
Ыйгарым укуктуу уюмдардын реестрин түзүү жана жүргүзүү Евразия экономикалык комиссиясы (мындан ары – Комиссия) тарабынан Евразия экономикалык комиссиясынын Кеңешинин 2016-жылдын 12-февралындагы № 30 чечими менен бекитилген Медицина буюмдарын жүгүртүү чөйрөсүндөгү маалыматтык системаны түзүүнүн жана жүргүзүүнүн тартибине ылайык Бирликтин интеграцияланган маалыматтык системасынын каражаттарын пайдалануу менен медицина буюмдарын жүгүртүү чөйрөсүндөгү ишмердүүлүктү жүзөгө ашырууга жана (же) координациялоого ыйгарым укуктуу мүчө мамлекеттердин мамлекеттик органдары (мындан ары – ыйгарым укуктуу органдар) тарабынан берилүүчү маалыматтардын негизинде жүзөгө ашырылат. 
6. Техникалык сыноо реагенттерге, реагенттердин топтомдоруна, контролдук элементтерге, калибраторлорго, жуугуч эритмелерге жана азыктануу чөйрөсүнө карата жүргүзүлбөйт.
7. Эгерде медицина буюмунун берилген үлгүлөрү (үлгүсү), ошондой эле өндүрүүчү медицина буюмунун Жалпы талаптарга шайкештигин тастыктоо үчүн колдонгон медицина буюмунун жарыяланган техникалык мүнөздөмөлөрү стандарттардын талаптарына жооп бербесе, техникалык сыноолордун натыйжалары терс деп эсептелет. 
8.  Медицина буюмдарына карата техникалык сыноого же уруксат берүүчү документтерди (мисалы, лицензияларды) алууну талап кылган монтаждоо (ишке киргизүү), өз алдынча капиталдык курулмаларды куруу же капиталдык оңдоо үчүн ыйгарым укуктуу уюмдун адистери тарабынан медицина буюмун өндүрүүчүнүн аймагында же медицина буюму жайгашкан жана (же) тиешелүү мамлекеттин мыйзамдарына ылайык колдонууга уруксат берилген уюмда техникалык сыноолорду жүргүзүүгө жол берилет.
9. Ушул Эрежелердин 8-пунктунда көрсөтүлгөн учурларда техникалык сыноолорду жүргүзүү ыйгарым укуктуу уюмдун аракеттеги сапат менеджментинин системасынын талаптарына шайкеш келүүгө тийиш.
10. Техникалык сыноолорду жүргүзүүчү ыйгарым укуктуу уюм, ошондой эле техникалык сыноолорду жүргүзүүчү ушул уюмдун адистери алардын калыстыгына таасир этүүчү медицина буюмун өндүрүүчү, анын ыйгарым укуктуу өкүлү же сыноолордун натыйжаларына кызыкдар болгон башка адамдар менен мамилелерде болушу мүмкүн эмес.
Техникалык сыноолорду жүргүзүүчү ыйгарым укуктуу уюмдун калыстыгына доо кетирүүчү коммерциялык, финансылык же башка кысымга жол берилбейт.
II. Техникалык сыноолорду жүргүзүү тартиби 
11. Техникалык сыноолорду жүргүзүү үчүн өтүнмөчү ыйгарым укуктуу уюмга төмөндөгү маалыматтарды камтыган өтүнмөнү берет:
а) медицина буюмунун аталышы;
б) өтүнмөчүнүн аталышы, анын жайгашкан жери (юридикалык жактын дареги) – юридикалык жак үчүн же фамилиясы, аты-жөнү (бар болсо), жашаган жери – жеке ишкер катары катталган жеке адам үчүн, жеке ишкер катары юридикалык жакты же жеке адамды мамлекеттик каттоо жөнүндөгү маалымат, ошондой эле өтүнмө ээсинин байланыш маалыматтары (телефон номери, электрондук почтасынын дареги);
в) өндүрүшчүнүн аталышы, анын жайгашкан жери (юридикалык жактын дареги) – юридикалык жак үчүн же фамилиясы, аты-жөнү (бар болсо), жашаган жери – жеке ишкер катары катталган жеке адам үчүн;
г) өндүрүштүк аянтча (өндүрүштүк аянтчалар) тууралуу маалыматтар – юридикалык жактын аталышы же жеке ишкер катары катталган жеке адамдын фамилиясы, аты-жөнү (бар болсо), ошондой эле ишмердүүлүгүн жүргүзгөн жердин дареги;
д) медицина буюмунун үлгүсүнүн идентификациялык белгилери (маркасы, модели, программалык камсыздоонун версиясы, салмагы, көлөмү, өндүрүлгөн (даярдалган) датасы, жарактуулук мөөнөтү (кызмат өтөө мөөнөтү), каталогунун номери, заводдук (сериялык) номери (сериянын, партиянын (лоттун) номери) ж.б.) (эгер колдонулса);
е) Евразия экономикалык комиссиясынын Коллегиясынын 
2015-жылдын 22-декабрындагы № 173 чечими менен бекитилген Колдонуунун потенциалдуу тобокелдигине жараша медицина буюмдарын классификациялоо эрежелерине ылайык аныкталган медицина буюмун колдонуунун потенциалдуу тобокелдигинин классы;
ж) медицина буюмунун колдонуу багыты жана жааты.
12. Өтүнмөгө төмөнкү документтер тиркелет: 
техникалык сыноолорду жүргүзүү үчүн зарыл болгон медицина буюмунун эксплуатациялык документтери жана техникалык документтери (техникалык файлдары), анын ичинде жумушчу чиймелери, таблицалары жана схемалары. Медицина буюмуна техникалык файлдын мазмунуна талаптар Евразия экономикалык комиссиясынын Кеңешинин 2016-жылдын 12-февралындагы № 29 чечими менен бекитилген Медицина буюмдарына клиникалык жана клиникалык-лабораториялык сыноолорду (изилдөөлөрдү) жүргүзүү эрежелеринин № 3 тиркемеси менен, in vitro диагностикасы үчүн медицина буюмуна – Евразия экономикалык комиссиясынын Кеңешинин 2017-жылдын 10-ноябрындагы № 106 чечими менен бекитилген Аларды пайдалануунун потенциалдуу тобокелдигине жараша медицина буюмдарынын сапатына менеджмент системасын киргизүүгө, колдоого жана баалоого карата талаптардын № 5 тиркемесинде коюлган. 
медицина буюмунун маркалоосу жана таңгагы жөнүндөгү маалыматтарды (таңгактардын жана этикеткалардын толук түстүү макеттери) камтыган документтер;
өндүрүүчү медицина буюмунун Жалпы талаптарга шайкештигин далилдөө үчүн колдоно турган шайкештикти тастыктоону, медицина буюмунун билдирилген техникалык стандарттардын талаптарын жана (же) мүнөздөмөлөрүн көрсөтүү менен өтүнмө ээси тарабынан иштелип чыккан сыноо программасынын долбоору, ошондой эле колдонууга болжолдонгон мүчө мамлекеттердин мыйзамдарына ылайык аттестацияланган (валидацияланган) жана бекитилген сыноо усулдары (методикалары);
медицина буюму шайкеш келген стандарттардын тизмеги, ошондой эле мүчө мамлекеттердин мыйзамдарына ылайык аттестацияланган (валидацияланган) жана бекитилген сыноо усулдары (методикалары);
башка ыйгарым укуктуу уюмдарда өткөрүлгөн жана медицина буюмунун Жалпы талаптарга шайкештигин тастыктаган техникалык сыноолордун протоколдорунун жана (же) медицина буюмунун өздүк сыноолорунун протоколдорунун (бар болсо) көчүрмөлөрү;
медицина буюмунун Жалпы талаптарга шайкештигин тастыктаган башка документтер (бар болсо).
Эгерде документтер чет тилде түзүлсө, аларга аймагында техникалык сыноолор жүргүзүлүп жаткан мүчө мамлекеттин мыйзамдарында белгиленген тартипте күбөлөндүрүлгөн орус тилиндеги котормосу тиркелет.
13. Ыйгарым укуктуу уюм ушул Эрежелердин 11-пунктунда көрсөтүлгөн өтүнмө берилген датадан тартып 10 жумушчу күндүн ичинде бул өтүнмөгө жана ага тиркелген документтерге талдоо жүргүзөт жана техникалык сыноолорду өткөрүү мүмкүнчүлүгү (мүмкүн эместиги) жөнүндө чечим кабыл алат.
14. Техникалык сыноолорду өткөрүү мүмкүнчүлүгү тууралуу чечим кабыл алынган учурда ыйгарым укуктуу уюм өтүнмө ээси менен тиешелүү келишим түзөт.
15. Техникалык сыноолорду жүргүзүүнүн мүмкүн эместиги тууралуу чечим кабыл алынган учурда ыйгарым укуктуу уюм өтүнмө ээсине техникалык сыноолорду жүргүзүүдөн баш тартуу жөнүндө (себептерин көрсөтүү менен) жазуу жүзүндө билдирет, ошондой эле өтүнмө ээсине өтүнмөгө тиркелген документтердин түп нускаларын кайтарып берет.
16. Техникалык сыноолорду жүргүзүүдө ыйгарым укуктуу уюм аткарылуучу иштерге байланыштуу өтүнмө ээси менен кызматташат.
17. Техникалык сыноо сыноолордун программасына ылайык өтүнмө ээси тарабынан берилген медицина буюмунун үлгүлөрүнө жүргүзүлөт.
Техникалык сыноолорду жүргүзүү үчүн медицина буюмунун үлгүлөрүн алуу эрежелерге, белгилүү бир стандарттарга же аттестацияланган (валидацияланган) сыноо усулдарына (методикаларына) ылайык жүргүзүлөт.
18. Медицина буюмунун үлгүлөрүн алуу өтүнмө ээси тарабынан же анын тапшырмасы боюнча ыйгарым укуктуу уюм тарабынан өтүнмө ээсинин катышуусу менен жүргүзүлөт.
Эгерде медицина буюмунун үлгүлөрүн алуу өтүнмө ээси тарабынан жүргүзүлсө, тандап алуунун натыйжалары медицина буюмунун үлгүлөрүн кабыл алуу жана өткөрүп берүү актысы менен таризделет.
Эгерде медицина буюмунун үлгүлөрүн алуу өтүнмө ээсинин тапшырмасы боюнча ыйгарым укуктуу уюм тарабынан жүргүзүлсө, тандап алуунун натыйжалары медицина буюмунун үлгүлөрүн алуунун актысы менен таризделет.
19. Медицина буюмунун алынган үлгүлөрүн сактоонун, ташуунун жана техникалык сыноого даярдоонун бардык этаптарында медицина буюмуна эксплуатациялык документтерде белгиленген талаптар сакталууга тийиш.
20. Сыноолордун программасында көрсөтүлгөн бир тектүү медицина буюмдарынын тобу болгон учурда бирдиктүү техникалык документтерге ылайык чыгарылган медицина буюмдарынын типтүү үлгүлөрү боюнча техникалык сыноолорду жүргүзүүгө жол берилет.
Мында медицина буюмдарынын курамы боюнча типтүү үлгүлөрдү тандап алуу бул топтогу айрым моделдеринин (маркаларынын) медицина буюмдарынын касиеттериндеги айырмачылыктарды эске алуу менен бир тектүү медицина буюмдарынын тобунун бүткүл жыйындысын чагылдырууга тийиш. Медицина буюмдарынын типтүү үлгүлөрү боюнча техникалык сыноо жүргүзүлгөн учурда техникалык сыноонун протоколуна тиешелүү жазуу жазылат.
21. Техникалык сыноолор өз ичине төмөндөгү этаптарды камтыйт: 
а) ушул Эреженин 12-пунктунда көрсөтүлгөн документтерге талдоо жасоо;
б) ыйгарым укуктуу уюм менен сыноолордун программасын макулдашуу;
в) медицина буюмдарынын үлгүлөрүн тандап алуу же алуу жана аларды идентификациялоо;
г) конкреттүү медицина буюмун техникалык сыноо үчүн өндүрүүчү тарабынан иштелип чыккан жана ал тарабынан техникалык документтерде көрсөтүлгөн атайын жабдууларды алуу (зарыл болгон учурда);
д) сыноолордун программасында каралган сыноолорду жүргүзүү;
е) тиркемеге жана сыноолордун программасына ылайык формада медицина буюмунун техникалык сыноолорунун протоколун (протоколдорун) тариздөө жана өтүнмө ээсине берүү.
22. Техникалык сыноолор ыйгарым укуктуу уюм тарабынан сыноолордун программасына ылайык медицина буюмдарынын үлгүлөрү келип түшкөн датадан тартып 30 жумушчу күндүн ичинде түзүлгөн келишимге ылайык өтүнмө ээси тарабынан ыйгарым укуктуу уюмга аткарылган иштер үчүн акы төлөнгөн шартта жүргүзүлөт. Техникалык сыноолорду жүргүзүү мөөнөтү өтүнмө ээси менен макулдашуу боюнча ыйгарым укуктуу уюмдун жетекчиси тарабынан узартылышы мүмкүн, бирок ал 20 жумушчу күндөн же сыноонун усулунда (методикасында) каралган башка мөөнөттөн ашпашы керек.
23. Ыйгарым укуктуу орган тарабынан жүргүзүлгөн ар бир техникалык сыноонун же техникалык сыноолордун сериясынын натыйжалары так, ачык-айкын, кош мааниде эмес жана объективдүү түзүлүүгө тийиш.
24. Техникалык сыноолордун протоколунда ар бир аныкталуучу көрсөткүч үчүн тиешелүү документтердин маалым-даректерин көрсөтүү менен сыноо усулдары (методикалары) тууралуу маалыматтар келтирилет (стандарттарда сыпатталган сыноо усулдары (методикалары) үчүн стандарттардын тиешелүү пункттары көрсөтүлөт).
25. Техникалык сыноолорду жүргүзүүгө тиешелүү документтер ыйгарым укуктуу уюм тарабынан системдештирилген түрдө мүчө мамлекеттин мыйзамдарында белгиленген мөөнөт ичинде сакталат.
III. Ыйгарым укуктуу уюмдарга коюлуучу талаптар жана алардын көрсөтүлгөн талаптарга ылайыктуулугун баалоо тартиби

26. Сыноо лабораториясын (борборун) ыйгарым укуктуу уюмдардын реестрине киргизүү ал төмөнкү критерийлерге жооп бергенде ишке ашырылат: 
а) анын мыйзамдарына ылайык мүчө мамлекеттин аймагында юридикалык жак катары сыноо лабораториясынын (борборунун) курамына кирген уюмдун же сыноо лабораториясынын (борборунун) катоосунун болушу;
б) мүчө мамлекеттин улуттук аккредитациялоо системасында сыноо лабораториясынын (борборунун) аракеттеги аккредитациясынын болушу; 
в) аккредитациялоо чөйрөсүндө медицина буюмдарын сыноо лабораториясынын (борборунун) жана (же) бир тектүү медицина буюмдарынын топторунун, ошондой эле техникалык сыноолордун түрлөрүнүн жана усулдарынын болушу;
г) сапат менеджментинин тутумунун болушу жана сыноо лабораториясы (борбору) тарабынан сыноо лабораториясынын (борборунун) сапат боюнча колдонмосунда белгиленген сапат менеджментинин системасынын талаптарынын сакталышы;
д) стандартташтыруу жаатындагы ченемдик укуктук актылардын, документтердин, изилдөөлөрдүн (сыноолордун) жана өлчөөлөрдүн эрежелеринин жана усулдарынын, анын ичинде үлгүлөрдү (сынамдарды) алуу эрежелеринин жана сыноо лабораториясын (борборун) аккредитациялоо жаатындагы башка документтердин болушу, ошондой эле сыноо лабораториясы (борбору) тарабынан бул документтердин талаптарын сакталышы;
е) техникалык сыноолор боюнча түздөн-түз иш жүргүзгөн сыноо лабораториясынын (борборунун) адисинде (адистеринде) төмөндөгүлөрдүн болушу:
жогорку билими, же орто кесиптик билими, же аккредитациялоо чөйрөсүнө ылайык келген профилдеги кошумча кесиптик билими;
аккредитацияланган адамдардын реестринде көрсөтүлгөн аккредитация чөйрөсүндөгү техникалык сыноолорго, өлчөөлөргө байланыштуу 2 жылдан кем эмес иш тажрыйбасы.
27. Сыноо лабораториясы (борбору) ыйгарым укуктуу органга ыйгарым укуктуу уюмдардын реестрине киргизүү үчүн өтүнмө берет.
Өтүнмөгө сыноо лабораториясынын (борборунун) ушул Эрежелердин 26-пунктунда көрсөтүлгөн критерийлерге ылайык келишин ырастоочу документтер тиркелет.
Өтүнмөдө медицина буюмдары жана (же) медицина буюмдарынын бир тектүү топтору тууралуу, ошондой эле анын аккредитациялоо чөйрөсүнө киргизилген техникалык сыноолорунун түрлөрүнө жана усулдарына карата сыноо лабораториясы (борбору) өтүнмө берген маалыматтар көрсөтүлөт.
28. Ыйгарым укуктуу орган сыноо лабораториясынан (борборунан) ыйгарым укуктуу уюмдардын реестрине киргизүү жөнүндөгү өтүнмө келип түшкөн датадан тартып 10 жумушчу күндүн ичинде аталган өтүнмөнү карайт жана кабыл алынган чечим тууралуу сыноо лабораториясына (борборуна) жазуу жүзүндө анын өкүлүнө кол коюу менен жеке өзүнө берүү жолу менен билдирет, же болбосо алгандыгы жөнүндө кабарлоо менен заказдык почта аркылуу жөнөтүү аркылуу билдирет, же аны электрондук түрдө же электрондук санариптик кол коюлган электрондук документ формасында телекоммуникациялык каналдар аркылуу жөнөтөт. 
29. Ыйгарым укуктуу орган сыноо лабораториясын (борборун) ыйгарым укуктуу уюмдардын реестрине киргизүү жөнүндө чечим кабыл алган учурда, сыноо лабораториясы (борбору) тууралуу маалымат ыйгарым укуктуу уюмдардын реестрине киргизүү үчүн Бирликтин интеграцияланган маалыматтык системасынын каражаттарын пайдалануу менен Комиссияга жөнөтүлөт, ошондой эле «Интернет» маалыматтык-телекоммуникациялык тармагында ыйгарым укуктуу органдын расмий сайтына жайгаштырылышы мүмкүн.
30. Сыноо лабораториясы (борбору) ушул Эрежелердин 
26-пунктунда көрсөтүлгөн критерийлердин бирине ылайык келбеген учурда жана сыноо лабораториясын (борборун) ыйгарым укуктуу уюмдардын реестрине киргизүүдөн баш тартуу жөнүндө чечим кабыл алынганда ыйгарым укуктуу орган сыноо лабораториясына (борборуна) баш тартуунун себептери тууралуу жазуу жүзүндө анын өкүлүнө кол коюу менен жеке өзүнө берүү жолу менен билдирет, же болбосо алгандыгы жөнүндө кабарлоо менен заказдык почта аркылуу жөнөтүү аркылуу билдирет, же аны электрондук түрдө же электрондук санариптик кол коюлган электрондук документ формасында телекоммуникациялык каналдар аркылуу жөнөтөт.
31. Ыйгарым укуктуу органдын чечимине даттануу мүчө мамлекеттин мыйзамдарына ылайык жүргүзүлөт.
32. Ыйгарым укуктуу уюмдар жөнүндөгү маалыматтарды сактоо, системалаштыруу жана өзгөртүү, ошондой эле аларга уруксатсыз жетүүдөн коргоо ыйгарым укуктуу органдар тарабынан камсыз кылынат.
33. Ыйгарым укуктуу уюмдардын реестри Бирликтин маалымат порталына жарыяланат. 
34. Ыйгарым укуктуу уюмдардын реестринде камтылган маалыматтарга өзгөртүүлөр киргизилген учурда ыйгарым укуктуу уюм 30 календардык күндүн ичинде (мүчө мамлекеттин улуттук аккредитациялоо системасында ыйгарым укуктуу уюмдун аккредитациясынын макамы тууралуу маалыматтар өзгөргөн учурда – 15 жумушчу күндүн ичинде) ыйгарым укуктуу органга көрсөтүлгөн маалыматтарга өзгөртүүлөрдү киргизүү жөнүндөгү өтүнмөнү, ошондой эле бул өзгөртүүлөрдү ырастоочу документтерди берет.
35. Ыйгарым укуктуу орган ыйгарым укуктуу уюмдардын реестринде камтылган маалыматтарга өзгөртүүлөрдү киргизүү жөнүндөгү өтүнмөнү ыйгарым укуктуу уюм берген датадан тартып 
10 жумушчу күндүн ичинде:
а) берилген өтүнмөнү жана ушул Эрежелердин 34-пунктунда көрсөтүлгөн документтерди карайт;
б) Бирликтин интеграцияланган маалыматтык системасынын каражаттарын пайдалануу менен Комиссияга тиешелүү маалыматты жөнөтөт (ыйгарым укуктуу орган тарабынан өзгөртүүлөрдү киргизүү тууралуу чечим кабыл алынган учурда), ошондой эле «Интернет» маалыматтык-телекоммуникация тармагындагы өзүнүн расмий сайтына жайгаштыра алат;
в)  кабыл алынган чечим тууралуу ыйгарым укуктуу уюмга жазуу жүзүндө анын өкүлүнө кол коюу менен жеке өзүнө берүү жолу менен билдирет, же болбосо алгандыгы жөнүндө кабарлоо менен заказдык почта аркылуу жөнөтүү аркылуу билдирет, же аны электрондук түрдө же электрондук санариптик кол коюлган электрондук документ формасында телекоммуникациялык каналдар аркылуу жөнөтөт.
36. Ыйгарым укуктуу уюмдардын реестринен маалыматтарды алып салуу төмөнкү учурларда жүргүзүлөт:
а) ыйгарым укуктуу уюмдун жетекчисинин колу коюлган ыйгарым укуктуу уюмдардын реестринен чыгаруу жөнүндөгү өтүнмөнүн берилиши;
б) мүчө мамлекеттин мыйзамдарына ылайык сыноо лабораториясынын (борборунун) же курамына сыноо лабораториясы (борбору) кирген уюмдун юридикалык жак катары жоюлушу же мүчө мамлекеттин улуттук аккредитациялоо системасында ыйгарым укуктуу уюмдун аккредитациясынын аракетинин токтотулушу;
в) мүчө мамлекеттин мыйзамдарына ылайык ыйгарым укуктуу орган тарабынан анын мамлекеттик контролунун (көзөмөлүнүн) натыйжалары боюнча техникалык сыноолорду өткөрүү тартибин бузуулардын аныкталышы;
г) ушул Эрежелердин 34-пунктунда каралган маалыматтардын жана документтердин өз убагында берилбеши же берилбей калышы.
37. Ыйгарым укуктуу орган маалыматтарды ыйгарым укуктуу уюмдардын реестринен чыгаруу жөнүндө чечим кабыл алган датадан тартып 3 жумушчу күндүн ичинде Бирликтин интеграцияланган маалыматтык системасынын каражаттарын пайдалануу менен Комиссияга тиешелүү маалыматтарды берүүнү камсыз кылат.
38. Комиссия тиешелүү маалыматты алган датадан тартып 
1 жумушчу күндүн ичинде ыйгарым укуктуу уюмдардын реестрин актуалдаштырууну камсыз кылат.
39. Ыйгарым укуктуу уюмдар тууралуу маалыматтарды кызыкдар адамдардын суроо-талаптары боюнча берүү мүчө мамлекеттердин мыйзамдарына ылайык ыйгарым укуктуу органдар тарабынан жүзөгө ашырылат.

























                                                                          ТИРКЕМЕ
Медицина буюмдарына техникалык сыноо жүргүзүү эрежелерине карата



[bookmark: Par234]Медицина буюмдарына техникалык сыноо жүргүзүү протоколунун 
Ф О Р М А СЫ


_________________________________________________________________________
(сыноо лабораториясынын (борборунун) аталышы)
_______________________________________________________________
(сыноо лабораториясынын (борборунун) аккредитацияланышы тууралуу маалымат: 
аккредитациялоонун (аккредитациялоо аттестатынын) номери, аракет мөөнөтү)
[bookmark: _GoBack]__________________________________________________________________________
(сыноо лабораториясынын (борборунун) дареги жана телефон номери)

БЕКИТЕМИН
Сыноо лабораториясынын (борборунун) жетекчиси
________   ____________________
   (колу)                           (А.А.Ж.)
20__-жылдын «__» ___________ 
                                         (датасы)

М.О.


Медицина буюмдарына техникалык сыноо жүргүзүү 
ПРОТОКОЛУ 

№ _______

Медицина буюмдары тууралуу маалыматтар:
____________________________________________________________
(аталышы, маркасы, модели, каталогдук номери (бар болсо), 
колдонуу багыты жана жааты)

Медицина буюмдарынын үлгүсү (үлгүлөрү) тууралуу маалыматтар: 
______________________________________________________________
(саны, идентификациялык белгилери (маркасы, модели, программалык камсыздоонун версиясы, салмагы, көлөмү, өндүрүлгөн (даярдалган) датасы, колдонуу мөөнөтү 
 (кызмат өтөө мөөнөтү), каталогдук номери, заводдук (сериялык) номери (сериянын, партиянын (лоттун) номери) ж.б.) (эгер колдонула турган болсо))



Медицина буюмдарынын үлгүсү (үлгүлөрү) типтүү үлгү болуп саналат: ____ооба     ____жок

Өтүнмөчү тууралуу маалымат: 
______________________________________________________________
(аталышы, турган жери (юридикалык жактын дареги) – юридикалык жак үчүн же фамилиясы, аты-жөнү (бар болсо), жашаган жери – жеке ишкер катары катталган жеке адам үчүн)
______________________________________________________________
(өтүнмөчүнүн байланыш маалыматтары (телефона номери, электрондук почтасынын дареги))

Өндүрүүчү тууралуу маалымат: ______________________________________________________________
(аталышы, турган жери (юридикалык жактын дареги) – юридикалык жак үчүн же фамилиясы, аты-жөнү (бар болсо), жашаган жери – жеке ишкер катары катталган жеке адам үчүн) 

Өндүрүш аянтчасы (өндүрүш аянтчалары) тууралуу маалымат: ______________________________________________________________
(аталышы, турган жери (юридикалык жактын дареги) – юридикалык жак үчүн же фамилиясы, аты-жөнү (бар болсо), жашаган жери – жеке ишкер катары катталган жеке адам үчүн, ишмердүүлүк жүргүзгөн жеринин дареги)

Сыноо жүргүзүү үчүн негиздер:
______________________________________________________________

Медицина буюмдарынын үлгүсүн (үлгүлөрүн) алуу тууралуу маалыматтар,                     медицина буюмдарынын үлгүсү (үлгүлөрү) алынган дата: ______________________________________________________________

Ага шайкештигине сыноо жүргүзүлгөн стандарттар:
______________________________________________________________

Сыноо усулдары (методикасы):
______________________________________________________________

Сыноолор жүргүзүлгөн жер:
______________________________________________________________

Сыноо жүргүзүү башталган дата: 20__-жылдын «__» __________ 

Сыноо жүргүзүү аяктаган дата: 20__- жылдын «__» __________ 

Тыянак: сунушталган медицина буюмдарынын үлгүлөрү
______________________________________________________________
(талаптарга жооп берет, жооп бербейт – керектүүсү көрсөтүлсүн)

Берилген документтер:	
_____________________________________________________________
(аталышы, документтин түп нускасы же көчүрмөсү – керектүүсү көрсөтүлсүн, барактардын саны)

Өтүнмөчүдөн, башка ыйгарым укуктуу уюмдардан же тышкы жеткирип берүүчүдөн алынган натыйжалар:
______________________________________________________________

Колдонулган өлчөө каражаттарынын, сыноо жабдыктарынын тизмеги:
______________________________________________________________


Сыноонун натыйжалары:

№ ___ таблица

	к/б № 
	Ага шайкештигине сыноо жүргүзүлгөн документ (документтин пункту)
	Көрсөткүчтүн аталышы жана (же) документтин талабы
	Сыноо усулу


	Сыноонун натыйжасы1
	Сыноо жүргүзүүнүн шарты (эгер колдонулса)2
	Тыянак 

	1
	2
	3
	4
	5
	6
	7

	
	
	
	
	
	
	



______________________________________________________________
1 Өлчөө бирдигин, ошондой эле өлчөөнүн белгисиздигин көрсөтүү менен (эгер колдонулса). Натыйжалар алар алынган медицина буюмунун үлгүсү менен таптак дал келиши керек.
2 Температура, нымдуулук, атмосфералык басым ж.б.

Сыноо лабораториясынын (борборунун) адиси
_______________    ________________________
         (колу)                                        (А.А.Ж.)

Тиркеме.  Аны багытталышы боюнча пайдалануу үчүн зарыл болгон шаймандар (бар болсо) менен медициналык буюмдун үлгүлөрүнүн жалпы көрүнүшүнүн фотосүрөтү жана алардын маркировкасы.

Эскертүүлөр: 1. Протоколдун акыркы барагында төмөнкү маалыматтар көрсөтүлүүгө тийиш: 
«Сыноонун жыйынтыгы медицина буюмунун сыноодон өткөн үлгүлөрүнө гана тиешелүү.
Сыноо лабораториясынын (борборунун) уруксатысыз бул протоколду толук же жарым-жартылай кайра басып чыгарууга тыюу салынат.».
2. Протоколдун колонтитулунда протоколду уникалдуу идентификациялоону, анын түзүмдөрүнүн байкоо жүргүзүлүшүн камсыз кылуучу, ошондой эле протоколдун аяктоо маалыматтары көрсөтүлөт.».

___________
